Ферида Дураковић
Ферида Дураковић (Олово, 18. април 1957) је песникиња, ауторка кратких прича, списатељка за децу, колумнисткиња и уредница.

Биографија 
Дипломирала је југословенску књижевност и српскохрватски језик 1980. на Филозофском факултету у Сарајеву. У периоду између 1980. и 1983. године радила је као професорка матерњег језика и књижевности у Сарајеву и Варешу, те као професорка српскохрватског језика на ваздухопловној академији у Рајловцу. Као лекторица, радила је у Ослобођењу у периоду 1983. до 1984. године. До 1992. године радила је као уредница у сарајевском Дому Младих. 22 године је провела на месту главне тајнице и извршне директорице П.Е.Н Центра Босне и Херцеговине у Сарајеву.

Објавила је петнаестак књига поезије, прозе, књижевности за децу и превода са енглеског језика. Од књижевности за децу и младе објавила је, између осталог, и Још једну бајку о ружи 1989. године која је постављена на сцену амфитеатра у Дому младих Скендерија, те Микијеву абецеду 1994. године која је постављена на сцену Позоришта младих Сарајево 1995. године и играна више од педесет пута, а потом обновљена на истој сцени 2016. године. Преводи са енглеског језика, између осталог Нове пјесме за Босну и Логор Омарска ауторице Росемарy Мензиес са Новог Зеланда. Књиге поезије су јој објављене у Пољској, САД, те Италији и Бугарској. Поезија јој је преведена на енглески, грчки, словеначки, турски, њемачки и фински језик.

Припрема две књиге за децу и нову књигу. Живи у Сарајеву.

Награде 
 Награда Књижевне омладине БиХ за збирку песама "Бал под маскама" 1977.
 Награда Светлости за најбољу прву књигу младог аутора за збирку песама "Бал по маскама" 1977.
 Награда Фондације Хелман-Хамет 1993. за збирку песама "The Heart of Darkness"
 Награда Васyл Стус 1999. за збирку песама "The Heart of Darkness"
 2002. године Бисер Интернасионал прогласио је женом године у Босни и Херцеговини
 2012. године номинирана за награду Астрид Линдгреен за дечју књижевност
 Награда на Конкурсу за радио драму БХ Радија 1 2015. године за текст радио драме Ослони се на мене
 Награда за казалишни комад Мрак чудак на Сусретима луткарских позоришта уз Бугојну 2015. године
 Текст игре за децу Мрак чудак награђен је посебном наградом на Сусретима луткарских позоришта БиХ у Бугојну 2016. године

Библиографија 
 "Бал под маскама” поезија, 1977. године
 "Очи које ме гледају" поезија, 1982. године
 "Мала ноћна свјетиљка" поезија, 1989. године
 "Још једна бајка о ружи" сликовница, 1989. године
 "Селидба из лијепог краја гђе умиру руже" поезија и проза, 1993. године
 "Микијева абецеда" проза за ђецу, 1994. године
 "Срце таме" поезија, 1994. године
 "Амилина абецеда" проза за ђецу, 1999. године
 "Амилина и Микијева абецеда" проза за ђецу, 2005. године
 "Лоцус минорис − Склоност Босне као меланхолији" поезија, 2007.
 "Езопове басне" сликовница (са Мирзом Хасанбеговићем), 2007. године
 "Вјетров пријатељ" бајка, (са Мирзом Хасанбеговићем), 2009. године
 "Путници кроз (не)вријеме − 50 година Сарајевских дана поезије" (коауторство) 2011. године
 "Покрет отпора" колумне и есеји, 2012. године
 "Долга е ношта" поезија, 2014. године
 "Си пага цон ла вита" поезија, 2015. године

Референце

Спољашње везе 
 Биографија Ферида Дураковић
 Интервју 
 ''"Постављати питања"'
 Ферида Дураковић "Радије бих" 

Рођени 1957.
Оловљани
Писци Босне и Херцеговине